
Модул:КАЗУСЪТ като интерактивна техника за култивиране на граждански компетентности
І. Образование, ориентирано към компетентности. Интерактивност.
Защо е необходимо да се ориентираме към култивиране на компетентности?
· Промяна, растеж и развитие като смисъл на образованието (Дюи)
· Практическо прилагане на наученото
· Компетентностен подход – нова парадигма на целеполагането в образованието (алтернатива на таксономията на Блум)

Какво е компетентност и как се изгражда?
холистичното и динамично разбиране за компетентността като личностен ресурс – органично и „диалогично“ единство от знания, умения, нагласи и ценности, което кореспондира с Референтната рамка на компетентности за демократична култура (Competences for democratic culture, 2016: 23).
Компетентностите не могат да бъдат изграждани „на теория“, а единствено и само чрез реални действия и (само)рефлексия върху тези действия - за да можем да градим компетентности в образованието, като преподаватели следва да създаваме такива ситуации, в които учещите да имат възможности да бъдат активни - самостоятелно да извършват целенасочени действия с образователен потенциал и да осъществяват рефлексия върху този личен опит, за да осъзнаят неговия образователен смисъл (ЕВ)
Какво е интерактивност в образованието?

Философско основание на интерактивността в образованието е отношението субект – субект-интерсубектност
Първо са отношенията, после –техниките на преподаване!
→ Кои техники за преподаване развиват компетентности?
ІІІ. Защо казусът е подходящ за развиване на компетентности?
Какво е казусът като интерактивна техника за преподаване?

· Конкретна опитна ситуация, в която се проявява по-общ проблем (конфликт, въпрос); 
· Развива съдната способност – подвеждане на конкретното под общо правило (принцип, теория)
· Връзка с живота - прилагане на теоретично познание в реална ситуация
Защо казусът е подходящ за развиване на компетентности?

· Обединява практика и рефлексия - не можем да анализираме казуси механично; изисква осъзнато прилагане на алгоритъм за анализ и непрекъсната самооценка 
· Интерактивност на казуса - Учителят конструира типизиране, Ученикът придава смисъл...

· Диалогичност на казуса - В процеса на анализ или при обсъждане на резултатите 
ІV. Какви компетентности развива казусът?
· Ключови компетентности за учене през целия живот - Съвет на ЕС (2018). Препоръка на съвета относно ключовите компетентности за учене през целия живот, официален вестник на ЕС, 4.6.2018, https://eur-lex.europa.eu/legal-content/BG/TXT/HTML/?uri=CELEX:32018H0604(01)&from=EN; European Commission (2019). Directorate-General for Education, Youth, Sport and Culture, Key competences for lifelong learning, Publications Office, 2019, https://data.europa.eu/doi/10.2766/569540
· Компетентности за демократична култура – Council of Europe (2021). Reference Frame of Competences for democratic culture in brief, https://rm.coe.int/prems-004721-the-reference-framework-of-competences-for-democratic-cul/1680a27f24
· Предприемачески компетентности – Bacigalupo, M., Kampylis, P., Punie, Y., Van den Brande, G. (2016). EntreComp: The Entrepreneurship Competence Framework. Luxembourg: Publication Office of the European Union; EUR 27939 EN doi:10.2791/593884,  https://eufordigital.eu/library/entrecomp-the-entrepreneurship-competence-framework/
→ Казусите са особено подохдящи за работа върху нагласи и ценности!
V. Как се анализират казуси?
Структурни елементи – (описание на ситуация + задание)

· достатъчно информация
· участници, засегнати страни
· конфликт или проблем
· задание (въпроси, които насочват анализа)
→ обективно и неутрално описание – Учебният казус предоставя информация, но не и анализ или изводи!    (разлика между твърдения за факти и твърдения за оценки!!)
Алгоритъм за анализ на казус
1. Анализ на фактите – ситуация, участници

2. Определяне на проблема (конфликта, дилемата)

3. Формулиране на алтернативни решения

4. Анализ на алтернативите (последици, права и задължения... на участници и засегнати страни)

5. Избор на най-доброто решение (заявяване на лична позиция)

6. Обосноваване на избора

VІ. Конструиране на казуси

· преформатиране, типизиране, интерпретиране на реални събития с учебна цел
· Източници на вдъхновение за създаване на казуси: публикации в медии, документи, архиви, интервюта, наблюдения, статистическа информация...

· Въпроси към казуса: Насочват вниманието към основните елементи на казуса; Насочват към критериите за оценяване, които кореспондират с елементите; „Подсказват“ – общите въпроси! 
VІІ. Оценяване на казуси

· Критерии на олимпиадата по ГО; 
· критерии за оцняване на матурата по философия ООП и ПП
КАЗУСИ

Избори и технологии  (Олимпиада по гражданско образование 2021 г)

Парламентарно представена партия предлага да се промени Изборния кодекс така, че да се въведе видеонаблюдение при броенето на бюлетините и попълването на протоколите в изборните секции. Вносителите на законопроекта аргументират, че по този начин всеки гражданин ще може да следи през компютъра си какво става в неговата секция и да упражнява граждански контрол върху изборния процес.

· Какви преимущества и недостатъци има това предложение?
· Ако бяхте депутат, как бихте гласували  - в подкрепа или срещу този законопроект?
· Какви са отговорностите на държавата и на гражданите за честното провеждане на изборите? 
· Как оценявате влиянието на технологиите върху демокрацията? По-тоталитарно или по-демократично очаквате да стане обществото ни при широко въвеждане на информационните технологии?
Татуировка или работа (Олимпиада по граджанско образование 2022 г.)

Гимназистката Ваня възнамерява да си направи татуировка. Повечето ѝ съученици вече имат такива и уговарят Ваня също да си направи татус - на видно място. Момичето разбира, че ако не последва съучениците си, рискува да стане аутсайдер в компанията си. 

Тъй като татуировката няма как да се скрие, Ваня решава все пак да уведоми за своите намерения родителското тяло, което буквално е ужасено. Родителите й не приемат нейното намерение, защото го смятат за младежко увлечение. В своя подкрепа цитират и резултатите от скорошно проучване, според което близо 80% от работодателите заявяват, че няма да назначат човек с татуировки, които са на видно място. За тези работодатели татуировките са отличителен белег на криминалния свят или - в най-добрия случай  - проява на лош вкус и безотговорност. По-младите анкетирани заявяват по-голяма търпимост към татуировките, но пък точно по-възрастните са работодателите, от които съвсем скоро ще зависи професионалната реализация на Ваня. 

· Коментирайте ситуацията от гледна точка на Ваня, на нейните родители и на работодателите.
· Ако Вие бяхте на мястото на Ваня, как бихте постъпили? Обосновете избора си. 
Кого да защитиш? (Олимпиада по граджанско образование 2022 г.)

Междусъюзническата война през 1913 г. отприщва неочаквано ожесточение, като става причина на действия, които могат да бъдат определени като военни престъпления. Оказва се, че тънкият варак на цивилизацията лесно се олющва при конфликт, а различните народности на полуострова се хващат за гушите и установените правила за водене на война – за защита на военнопленниците и цивилното население, бързо са забравени. Не е случайно, че на Балканите пристига разследваща международна комисия и в резултат се появява т.нар. Карнегиева анкета, която съдържа силни обвинения против участниците в Междусъюзническата война. По това време в сила е Хагската конвенция относно воденето на война, чийто член 25 определя, че е „забранено е да бъдат нападани или бомбардирани с каквито и да е средства незащитените градове, села и жилища или сгради“.

По време на военните действия български военни части стоят срещу гръцки в Македония, а между тях лежи град Сяр (Серес). Гръцката артилерия обстрелва българските позиция и нанася поражения. Българският командир се двоуми – дали да нареди на своите оръдия да стрелят, с ясното съзнание, че е твърде вероятно част от снарядите да попаднат в града и да причинят жертви сред цивилното население. Но ако не „подави“ гръцката артилерия, убитите сред неговите хора ще растат...

· Какво решение, според Вас, е взел българският командир?
· Има ли извинение за неспазване на международните правила?
Модул Казусът като интерактивна техника...

